ທຳນຽບຂາວ ປະກາດ ຍຸກໃໝ່ ໃນນະໂຍບາຍ ຕໍ່ເກົາຫຼີເໜືອ 
​ແຕ່​ວ່າບາດກ້າວ ໃນຂັ້ນ​ຕໍ່​ໄປ ​ຂອງ​ປະທານາທິບໍດີ​ສະຫະລັດ ທ່ານ Donald Trump ນັ້ນ ແມ່ນຍັງ​ບໍ່ທັນ ເປັນທີ່ແຈ້ງຂາວເທື່ອ.
ຍ້ອນຄວາມເປັນຫ່ວງທີ່ມີເພີ່ມຂຶ້ນເລື້ອຍໆ ກ່ຽວກັບໂຄງການອາວຸດນິວເຄລຍແລະລູກ ສອນໄຟຂີປະນາວຸດທີ່ກ້າວເດີນໄປຢ່າງວ່ອງໄວຂອງເກົາຫຼີເໜືອນັ້ນ ພວກເຈົ້າໜ້າທີ່ ທຳນຽບຂາວຈຶ່ງພາກັນສະແດງຮ່ອງຮອຍອັນເປັນຮຸກຮານຕໍ່ນະຄອນຫຼວງພຽງຢາງ ອອກມາໃຫ້ເຫັນ ແຕ່ທ່າທີດັ່ງກ່າວ ບໍ່ເປັນທີ່ຈະແຈ້ງ ວ່າມັນມີຄວາມໝາຍແນວໃດ ດັ່ງວັນນະສອນ ຈະນຳລາຍລະອຽດ ຈາກລາຍງານຂອງ ນັກຂ່າວ VOA - Bill Gallo ມາສະເໜີທ່ານໃນອັນດັບຕໍ່ໄປ ພ້ອມໆກັບການສະແດງແສນຍານຸພາບທີ່ຊາຍແດນກັບເກົາຫຼີເໜືອໂດຍມີທະຫານເກົາຫຼີເໜືອຢູ່ຫ່າງ ພຽງບໍ່ເທົ່າໃດແມັດນັ້ນ ຮອງປະທານາທິບໍດີສະຫະລັດ ທ່ານ Mike Pence ກໍປາກົດໂຕ ກ່າວເຕືອນເກົາຫຼີເໜືອວ່າ ນະໂຍບາຍຂອງ ສະຫະລັດ ພວມປ່ຽນແປງ ທ່ານກ່າວ່າ: ເກົາຫຼີເໜືອ ສະແດງປະຕິກິລິຍາຕອບ ຕໍ່ຄວາມແຂງແກ່ນຂອງທ່ານ ນັ້ນແມ່ນຄຳເວົ້າທີ່ສັ້ນ ແຕ່ມີຄວາມໝາຍຍິ່ງໃຫຍ່ ທີ່ວ່າ ສະຫະລັດ ຈະບໍ່ຄອງຄອຍຕໍ່ໄປ ໃນຂະນະທີ່ຜູ້ນຳເກົາຫຼີເໜືອ ທ່ານ Kim Jong Un ຂະຫຍາຍໂຄງການນິວເຄລຍ ແລະລູກສອນໄຟຂອງເຂົາ ດັ່ງທີ່ໄດ້ສະແດງໃຫ້ເຫັນ ຢູ່ໃນການສວນສະໜາມທາງ ທະຫານເມື່ອໄວໆມານີ້ ແຕ່ ບາດກ້າວຕໍ່ໄປຂອງປະທານາທິບໍດີສະຫະລັດ ທ່ານ Donald Trump ນັ້ນບໍ່ເປັນທີ່ ແຈ້ງຂາວ ທ່ານ Trump ໄດ້ແນະແນວວ່າ ສະຫະລັດ ອາດຈະເອົາບາດກ້າວໂດຍລຳພັງ ຕ້ານເກົາຫຼີເໜືອ ໃນການສະໜັບສະໜຸນການຂົ່ມຂູ່ດັ່ງກ່າວນັ້ນ ຝຸງກຳປັ່ນບັນທຸກເຮືອບິນລົບສະຫະລັດ ພວມມຸ່ງໜ້າໄປຍັງແຫຼມເກົາຫຼີ ນອກຈາກນັ້ນແລ້ວ ທ່ານ Trump ຍັງໄດ້ພະຍາຍາມຊັກຊວນໃຫ້ປະທານປະເທດຈີນ ທ່ານ Xi Jinping ໃຫ້ກົດດັນທາງການເສດຖະກິດ ໃສ່ຄູ່ພາຄີເກົາຫຼີເໜືອຂອງຕົນນຳ ແຕ່ວ່າ ບາດກ້າວຕ່າງໆຂອງຍຸດທະສາດທັງຫຼາຍນີ້ ໄດ້ຖືກນຳໃຊ້ມາແລ້ວໃນລັດຖະບານ ຊຸດກ່ອນ ຊຶ່ງພາໃຫ້ມີຄຳຖາມຂຶ້ນມາວ່າ ຈະປ່ຽນແປງໄປແນວໃດແດ່ ພາຍໃຕ້ລັດຖະບານ ຂອງທ່ານ Trump? ທ່ານ Chris Hill ອະດີດເອກອັກຄະລັດຖະທູດສະຫະລັດ ປະຈຳເກົາຫຼີໃຕ້ ທັງເປັນ ນັກເຈລະຈາຊັ້ນນຳ ໃນການເຈລະຈາກ່ຽວກັບໂຄງການນິວຂອງເກົາຫຼີເໜືອ ກ່າວວ່າ ມັນບໍ່ມີຄຳຕອບແບບພິດສະດານໃດໆ ອະດີດເອກອັກຄະລັດຖະທູດສະຫະລັດ Chris Hill ຈາກມະຫາວິທະຍາໄລ Denver ກ່າວວ່າ ທ່ານ Hill ຜູ້ຊຶ່ງໄດ້ໂອ້ລົມຜ່ານທາງ skype ກໍຍັງມີຄຳຖາມກ່ຽວກັບຍຸດທະສາດຂອງ ທ່ານ Trump ທີ່ບໍ່ເອົາແນ່ໄດ້ນີ້ເຊັ່ນກັນ ທັງນີ້ໝາຍເຖິງການຢືນຢັດຂອງທ່ານ Trump ທີ່ທ່ານຈະບໍ່ສົ່ງສານໃດໆ ໃນການເອົາ ບາດກ້າວຕໍ່ໄປຂອງທ່ານ ແລະວ່າ ທາງເລືອກອື່ນໆທັງຫຼາຍນັ້ນແມ່ນເປີດກວ້າງໄວ້ ທ່ານ Hill ກ່າວວ່າ ” ທີ່ທຳນຽບຂາວ ທ່ານ Sean Spicer ໂຄສົກປະຈຳທຳນຽບຂາວໄດ້ປະກາດໄປເຖິງວາລະ ໃໝ່ຂອງນະໂຍບາຍເກົາຫຼີເໜືອ ແຕ່ປະຕິເສດທີ່ຈະໃຫ້ລາຍລະອຽດ ຊຶ່ງທ່ານ Spicer ກ່າວວ່າ ມີໃຜຊິເດົາລອງເບິ່ງບໍ ວ່າ ທ່ານ Trump ຊີເອົາທ່າທີແນວໃດ